Niels Fredborg

Niels Christian Fredborg (født 28. oktober 1946 i Odder) er tidligere dansk cykelrytter fra Århus Bane Klub.
 
Niels Fredborg begyndte at køre på Århus Cykelbane i 1962, hvor han kun var 15 år, så han måtte have en aldersdispensation. Da han skulle tage sin begynderprøve, satte han ny rekord og allerede som 16-årig vandt han sit første Danmarksmesterskab i sprint for seniorer. Det skulle blive til yderligere 26 danske mesterskaber, der alle kom på banen, for han var primært banerytter, selv om det også blev til nogle sejre på landevejen. Han deltog ved fire Olympiske Lege: 1964, 1968, 1972 samt 1976 og vandt medaljer ved tre Olympiske Lege i træk:
 Olympiske Lege 1968: Sølv i 1000 meter på tid
 Olympiske Lege 1972: Guld i 1000 meter på tid
 Olympiske Lege 1976: Bronze i 1000 meter på tid

Medaljen i 1972 var Danmarks eneste medalje ved disse Olympiske Lege, og for det modtog Fredborg samme år BT's guldmedalje for årets største danske idrætspræstation. Det var dog tæt på at det aldrig havde blevet nogen olympisk deltagelse for Fredborg, da Peder Pedersen vandt Danmarksmesterskabet og gjorde krav på pladsen de Olympiske Lege. DOK valgte dog at udtage den mere meriterede Fredborg.
Han er endvidere tredobbelt verdensmester i 1000 meter på tid, nemlig i 1967, 1968 og 1970. Han er stadig indehaver af den danske rekorder på 500 meter med flyvende start, der blev sat i den tynde luft i Mexico City. Ved samme lejlighed satte han også dansk rekord på 200 meter med flyvende start, hvilken rekord holdt indtil 2018, hvor den blev slået af William Rimkratt-Milkowski.

Efter OL i 1976 blev Fredborg professionel. Største merit som professionel blev bronzemedaljen i keirin ved verdensmesterskab 1980. Han kørte nogle år seksdagesløb på vinterbanerne rundt i Europa, indtil han stoppede som cykelrytter i 1980 efter et alvorligt styrt under det københavnske seksdagesløb i Forum, hvor han fik en alvorlig hjernerystelse og en brækket hånd. Han var under sin karriere indblandet i flere ulykker på cykelbanen. Den mest alvorlige var et styrt på Ordrupbanen i 1965 hvor han beskadigede kravebenet, fik hjernerystelse og mistede 45 dB af hørelsen på højre øre, hvilket gør at han i dag anvender høreapparat.

I 1984 var Fredborg med som leder af det danske cykelhold (Brian Holm, Dan Frost, Jørgen V. Pedersen) ved de Olympiske Lege i Los Angeles. Rytterne vandt ingen medaljer.

Fredborg er indvalgt i dansk idræts Hall of Fame.

Meriter

Danske rekorder 
 200 meter med flyvende start: 10,35 sek, Mexico City, 19. oktober 1973 (fart:69,57 km/h) (slået i 2018 af William Rimkratt-Milkowski)
 500 meter med flyvende start: 27,50 sek, Mexico City, 19. oktober 1973 (fart:65,45 km/h)

Amatør 
 1963:  Danmarksmesterskab, sprint
 1966:  Danmarksmesterskab, 1.000 meter på tid
 1966:  Danmarksmesterskab, sprint
 1966:  Danmarksmesterskab, tandem med Per Sarto
 1967:  Grand prix de Paris, sprint
 1967:  Grand prix København, sprint Ordrupbanen
 1967:  Danmarksmesterskab, 1.000 meter på tid
 1967:  Danmarksmesterskab, tandem med Per Sarto
 1967:  Verdensmesterskab, 1.000 meter på tid
 1968:  Verdensmesterskab, 1.000 meter på tid
 1968:  Verdensmesterskab, sprint,
 1968:  Danmarksmesterskab, 1.000 meter på tid
 1968:  Danmarksmesterskab, sprint
 1968:  Danmarksmesterskab, tandem med Per Sarto
 1968:  Olympiske Lege, 1.000 meter på tid
 1969:  Danmarksmesterskab, 1.000 meter på tid
 1969:  Danmarksmesterskab, holdforfølgelsesløb med Gunnar Jonsson, Gunnar Asmussen, Poul Nielsen
 1969:  Danmarksmesterskab, tandem med Gunnar Jonsson
 1970:  Verdensmesterskab, 1.000 meter på tid
 1970:  Grand prix København, sprint, Ordrupbanen
 1970:  Danmarksmesterskab, 1.000 meter på tid
 1970:  Danmarksmesterskab, holdforfølgelsesløb med Gunnar Jonsson, Gunnar Asmussen, Poul Nielsen
 1970:  Danmarksmesterskab, tandem med Gunnar Jonsson
 1971:  Danmarksmesterskab, holdforfølgelsesløb med Gunnar Jonsson, Gunnar Asmussen, Poul Nielsen
 1971:  Danmarksmesterskab, tandem med Gunnar Jonsson
 1972:  Danmarksmesterskab, 1.000 meter på tid
 1972:  Danmarksmesterskab, tandem med Gunnar Jonsson
 1972:  Olympiske Lege, 1.000 meter på tid
 1973:  Danmarksmesterskab, tandem med Gert Frank
 1974:  Danmarksmesterskab, 1.000 meter på tid
 1974:  Danmarksmesterskab, holdforfølgelsesløb med Gunnar Asmussen, Jørn Lund, Jan F. Petersen
 1974:  Danmarksmesterskab, sprint
 1975:  Danmarksmesterskab, 1.000 meter på tid
 1975:  Danmarksmesterskab, sprint
 1976:  Danmarksmesterskab, 1.000 meter på tid
 1976:  Danmarksmesterskab, holdforfølgelsesløb med Gert Frank, Gunnar Asmussen, Kurt Frisch
 1976:  Olympiske Lege, 1.000 meter på tid

Professionel 
 1978:  Seksdagesløbet i Herning
 1980:  Verdensmesterskab, keirin

Kilder 
 Cykelsiderne.net – Niels Fredborg
 Arosfame.dk – Niels Fredborg 
 aarhus.dk – Det største øjeblik

Eksterne henvisninger 

 

Mandlige cykelryttere fra Danmark
Olympiske mestre fra Danmark
Olympiske sølvmedaljevindere fra Danmark
Olympiske bronzemedaljevindere fra Danmark
Personer fra Odder
Deltagere for Danmark ved sommer-OL 1968
Deltagere for Danmark ved sommer-OL 1972
Cykelryttere ved sommer-OL 1968
Cykelryttere ved sommer-OL 1972
Medlemmer af dansk idræts Hall of Fame